น้ำมันร่วงแรง,ทองพุ่ง,หุ้นปิดกรอบแคบ
หุ้นดาวโจนส์ปิดบวก 44.44 จุด ด้านราคาน้ำมันร่วง 2.12 ดอลลาร์ ขณะที่ทองคำ เพิ่มขึ้น 15.10 ดอลลาร์
15 ก.ค. 2564

ดัชนีเฉลี่ยอุตสาหกรรมดาวโจนส์ปิดที่ 34,933.23 จุด เพิ่มขึ้น 44.44 จุด หรือ +0.13% ดัชนี เอสแอนด์พี 500 ปิดที่ 4,374.30 จุด เพิ่มขึ้น 5.09 จุด หรือ +0.12% ดัชนี แนสแดค ปิดที่ 14,644.95 จุด ลดลง 32.70 จุด หรือ -0.22%ดัชนีดาวโจนส์ตลาดหุ้นนิวยอร์กปิดบวกเมื่อวันที่ 14 ก.ค. หลังจากนายเจอโรม พาวเวล ประธานธนาคารกลางสหรัฐ (เฟด) ส่งสัญญาณในระหว่างการแถลงต่อสภาคองเกรสเมื่อคืนนี้ว่า เฟดจะเดินหน้าซื้อพันธบัตรตามมาตรการผ่อนคลายเชิงปริมาณ (QE) และจะยังไม่เร่งปรับขึ้นอัตราดอกเบี้ย แม้อัตราเงินเฟ้อพุ่งขึ้นในขณะนี้สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนสิงหาคม ลดลง 2.12 ดอลลาร์ ปิดที่ 73.13 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนกันยายน ลดลง 1.73 ดอลลาร์ ปิดที่ 74.76 ดอลลาร์ต่อบาร์เรลราคาทองคำตลาดโคเม็กซ์งวดส่งมอบเดือนสิงหาคม เพิ่มขึ้น 15.10 ดอลลาร์ ปิดที่ 1,825.00 ดอลลาร์ต่อออนซ์